open-index/open-wikipedia-markdown huggingface dataset:
Alle fugler små de er

**«Alle fugler små de er»** er en sang oversatt fra tysk (*Alle Vögel sind schon da*) av Johan Nicolaisen. Den tyske teksten ble skrevet av  Hoffmann von Fallersleben (1798–1874) ca. 1835, melodien er en gammel folkemelodi.

Sangen er en av de mest brukte vårsangene i Norge og er blitt trykt i svært mange skolesangbøker og andre visebøker. Sangen er også kjent i Sverige og ofte blir den svenske teksten oppgitt som Nicolaisens utgangspunkt.

I Nicolaisens oversettelse lyder begynnelsen av første strofen:
*Alle fugler små, de er kommet nu tilbake.

Fordi det sammensatte verbet ”er kommet” er delt på to verselinjer, misforstår mange teksten, og synger:

*Alle fugler, små de er, kommer nu tilbake.

Dermed får verbet samme tempus (presens) som er brukt i resten av strofen.

## Innspillinger (i utvalg)
*Harry Douglas and Deep River Boys, Mikkel Flagstads orkester. Utgitt på singlen *[[His Master's Voice]]* AL&nbsp;6098.

## Eksterne lenker
* Sangteksten
Pierre Attaingnant

**Pierre Attaingnant** (ca. 1494 – ca. 1552) var en fransk musikkforlegger, boktrykker, bokhandler og komponist.

## Liv og virke
Attaingnant publiserte mange verk av franske komponister, fra 1528 til 1552 mer enn 50 chansonsamlinger og noen bøker med dansemusikk.

Rundt 1527/1528 begynte Attaingnant å typesette noter slik at hver notetype inneholdt en liten bit av notelinjen. Dermed kunne han sette sammen hele notebildet som en mosaikk, og trykke raskere og billigere enn før. Han produserte opplag på 1000 eksemplarer eller mer. Med sin teknikk for typesetting av noter var han en pionér og et forbilde for mange typesettere på 1500 og 1600-tallet.

Attaingnant hadde kongelig monopol på å publisere musikk fram til 1552, da han tapte monopolet til *[[Adrian Le Roy|Le Roy]] & [[Robert Ballard (musikkforlegger)|Ballard]]*. Etter Attaingnants død drev enka Claude geskjeften fram til 1558. Hun var datter av den parisiske universitetsbokhandleren og forleggeren Philippe Pigouchet.

Attaignant var med å gjøre den nye dansen tourdion kjent; en tourdion basert på melodien *La Magdalena* ble svært populær i samtiden.

## Referanser


## Litteratur
* *Chansons de luth et airs de cours français du xvie siècle*. E. Droz, Paris 1934.
* *Pariser Tanzbuch*, Mainz, Schott, 1950. (Reproduksjon av den franske utgaven fra 1529)
* Daniel Heartz: *Pierre Attaingnant, Royal Printer of Music: A Historical Study and Bibliography Catalogue*, Berkeley, University of California Press, 1969, ISBN 0-520-01563-0.
* Jean-Pierre Ouvrard: *Attaingnant, Pierre*. I *[[Die Musik in Geschichte und Gegenwart]]*, 2. opplag *Personenteil*, bind 1, Kassel 2004, s. 1188–1123.
* *12 Duets for equally tuned Renaissance Lute*, red. Anton Höger, Tree Edition, Lübeck.

## Eksterne lenker
* 
* 
* Fritt tilgjengelige noter i ''Kantoreiarchiv''
* Attaingnants ''Tourdion'' spilt på *baghèt* (en lombardisk sekkepipe), Youtube.
Kavala (prefektur)

**Kavala** (gresk: Καβάλα, *Kavála*) var et prefektur i Hellas i periferien Øst-Makedonia og Thrakia. Hovedstaden i prefekturet er byen Kavala. Prefekturet inkluderer også øyen Thasos.  Elven Nestos renner i øst. Kavala er det østligste prefekturet i gresk Makedonia. Det høyeste punktet er Pangaion på 1&nbsp;957 moh. 

## Geografi
Fjellene Pangaion ligger i vest og på Thasos finner en Ypsariofjellene. De nordlige områdene, særlig ved Karantere er øde og folketomme. Kavala grenser til prefekturene Serres i vest, Drama i nord og Xanthi i øst, mens Trakiahavet ligger i sør. Dyrkbar mark finner en langs kysten, i nordlige og østlige områder, samt på øya Thasos.

## Klima
Store deler av prefekturet har middelhavsklima, inkludert øya Thasos. I høyereliggende områder er klimaet mer kontinentalt med kalde vintre. 

## Kommuner

## Eksterne lenker
* 

## Kilder
* Prefectures of Greece www.geogreece.gr
Diagnose: Mord

***Diagnose: Mord*** (orig: *Diagnosis Murder*) er en amerikansk krimserie som gikk på CBS fra 1993 til 2001. Serien handlet om den kriminteresserte legen dr. Mark Sloan (Dick Van Dyke). Han havner stadig opp i kriminalsaker trigger hans etterforskningsiver. Andre sentrale roller ble spilt av Barry Van Dyke, Victoria Rowell og Scott Baio. Serien ble skapt av Joyce Burditt.

Serien gikk på TVNorge fra midten av 1990-tallet fram til begynnelsen av 2000-tallet.

*Diagnose: Mord* var en spin-off fra *[[Jake and the Fatman]]*.

Det ble i perioden 1992 til 2002 produsert fem TV-filmer av serien. Tre av dem før seriens oppstart og to etter at den ble avsluttet. Det ble også skrevet åtte bøker i etterkant av serien, alle av Lee Goldberg som var executive producer for serien.

## Handling
Handlingen sentrerte seg hovedsakelig rundt Dr. Mark Sloan (spilt av Dick Van Dyke) en tidligere lege fra US Army som tjenestegjorde ved et Mobile Army Surgical Hospital. Etter militærtjenesten, ble Dr. Sloan en anerkjent lege som lokalt politi ofte rådfører seg med i forskjellige etterforskninger, og han kan ikke motstå å sette seg inn i mysterium eller hjelpe folk i nød.

Saker involverer ofte sønnen hans, detektiv Steve Sloan (spilt av Barry Van Dyke) og Norman Briggs (spilt av Michael Tucci i sesong 1 til 4) en sykehus-administrator og en nær venn av ham. Dr. Sloan hjelper også hans kollegaer, deriblant Dr. Amanda Bentley (spilt av Victoria Rowell) og Dr. Jack Stewart (spilt av Scott Baio, i de to første sesongene) som senere blir erstattet av Dr. Jesse Travis (spilt av Charlie Schlatter, fra sesong 3)

## I rollene
* Dick Van Dyke ...  Dr. Mark Sloan ... (178 episoder, 1993-2001) 
* Barry Van Dyke ...  Detektiv Steve Sloan (178 episoder, 1993-2001) 
* Victoria Rowell ...  Amanda Bentley-Livingston ... (167 episoder, 1993-2001) 
* Charlie Schlatter ...  Dr. Jesse Travis ... (136 episoder, 1995-2001) 
* Michael Tucci ...  Norman Briggs (83 episoder, 1993-1997) 
* Scott Baio ...  Dr. Jack Stewart (42 episoder, 1993-1996) 
* Delores Hall ...  Sykepleier Delores Mitchell (40 episoder, 1993-1995) 

## Episodeoversikt
:Liste over Diagnose: Mord-episoder

## Referanser


## Eksterne lenker
*
* Åpningsvignett (YouTube)
Alley Cat (musikkalbum)

***Alley Cat*** er debutalbumet til Bent Fabric fra 1962. 

Albumet inneholder 14 spor og kom ut på selskapet Success.

## Sporliste
#«Alley Cat» – Bent Fabricius-Bjerre – 2:32
#«Bye Bye Blackbird» – Ray Henderson – 2:05
#«C'est Si Bon» – Andre Momez – 2:07
#«Por Favor» – Bent Fabricius Bjerre – 2:30
#«Never Tease Tigers» – Guy Wood/ Al Stillman – 2:12
#«Pepe» – Hans Wittstatt – 2:42
#«Merci Cherie» – Udo Jürgens – 2:30
#«The Sunshine of Your Smile» – Lilian Ray (eg. John Neat) – 1:50
#«Can't You See» – Bent Fabricius Bjerre – 2:23
#«Blue Flamingos» – Bent Fabricius Bjerre – 2:45
#«Letkis» – Rauno Lehtinen – 2:28
#«Theme From *La Boheme*» – Puccini – 2:34 
#«Memories of You» – Andy Razaf/ Blake – 2:39
#«Pretty Baby» – Jackson/ Alstein – 2:04

## Eksterne lenker
*
Cubus

**Cubus** er en av Skandinavias største kleskjeder med lavprisklær til barn, kvinner og menn.

I Norge har mange Cubus-butikker eget parfymeri. Selskapet Cubus as eies 100% av Varner Retail AS (Varner-Gruppen). Cubuskonseptet markedsføres gjennom mer enn 300 butikker og har over  ansatte i seks land: Norge, Finland, Sverige, Polen og Latvia  

Cubus har egne design- og innkjøpsavdelinger som utvikler og kjøper inn kolleksjonene. Det gjennomføres kontinuerlige kvalitetskontroller. Cubus kan tilby klær til rimelig pris ved å ha få mellomledd, kjøpe inn i store volum, være kostnadsbevisste i alle ledd, samt ha en effektiv distribusjon. Cubus eier ingen egne fabrikker. Produksjonen foregår hovedsakelig i Asia og Tyrkia.

## Historie
I 1966 startet det som senere skulle bli til Cubus-kjeden. Da ble idéen om et kjedekonsept lansert i konfeksjonsfabrikken Jonas Øglænd i Sandnes. Øglænd testet ut en rekke forskjellige konsepter, blant annet klesmerkene *Ø-klær* og *Pioner*, før man i 1979 etablerte navnet og konseptet Cubus. 

I 1985 kjøpte Varner-Gruppen seg inn i Øglænd og ble i 1988 den største aksjonæren. Eierposten ble utvidet, frem til Varner-Gruppen tok over Jonas Øglænd og dermed Cubus i sin helhet i 1990. Marius Varner, en av Varner gruppens eiere, tiltrådte som administrerende direktør i 1995. I 1996 flyttet hovedkontoret fra Sandnes til Billingstad i Asker. Samme år åpnet Cubus sine første butikker i Polen og Latvia. Cubus åpnet sin første butikk i Tyskland i 2001, og i Sverige i 2004.

Satsingen rundt om i Europa har ikke alltid båret frukt. I 2014 forlot Varner-Gruppen det latviske markedet, og med det ble Cubus-butikkene stengt. I 2019 gikk Cubus i Polen konkurs, og i 2020 ble butikkene i Tyskland lagt ned etter en periode med "nedgående resultater".

## Referanser
Jonathan Creek

***Jonathan Creek*** er en britisk drama- og krimserie som gikk på BBC fra 1997 til 2016. Serien handler journalisten Maddy som får hjelp av illusjonisten Joathan Creek til å løse mordmysterier. Han har en meget original måte å løse mordgåter på. Hovedrollen som Creek spilles av Alan Davies. Serien ble skapt av David Renwick.

Serien gikk på NRK Detektimen fra 1998.

## Om serien
Seriens episoder har varierende lengde. 

Den vant en BAFTA-pris for beste dramaserie i 1998.

## I rollene
* Alan Davies ... Jonathan Creek (25 episoder, 1997-2004) 
* Caroline Quentin ... Maddy Magellan / ... (18 episoder, 1997-2000) 
* Stuart Milligan ... Adam Klaus (13 episoder, 1998-2004) 
* Julia Sawalha ... Carla Borrego (7 episoder, 2001-2004) 
* Adrian Edmondson ... Brendan Baxter (5 episoder, 2003-2004)

## Referanser


## Eksterne lenker
* 
*
Sami Uotila

**Sami Uotila** (født 2. november 1976 i Helsingfors) er en tidligere finsk alpinist. Han var den første mannlige finske alpinisten som oppnådde en pallplassering i et verdenscuprenn.

Uotila kjørte for det finske landslaget fra 1993. Spesialdisiplinen hans var storslalåm. Han kjørte sitt første verdenscuprenn i desember 1994. Gjennombruddet i verdenseliten kom første fem år senere, da han i italienske Alta Badia kom på tredjeplass, den beste plasseringen noenesinne froen finsk alpinist. Dette resultatet greide han bare å kopiere en gang, i storslalåmrennet i Kranjska Gora i januar 2003.

Uotila deltok i OL 1998 og OL 2002. Han fullførte bare ett olympisk renn, da han ble nr. 19 i storslalåmrennet i Nagano.

Han deltok i verdensmesterskapet ved fire anledninger. (1997, 1999, 2001, 2005). Den beste plasseringen oppnådde han i 1999 i Vail, der han ble nummer ni i storslalåm.

Han la opp i 2007 etter 13 års deltakelse i verdenscupen. I dag arbeider han som kommentator for finsk TV.

## Pallplasseringer i verdenscupen

## Referanser


## Eksterne lenker
* 
* Sami Uotilas hjemmeside
Marcus Sandell

**Marcus Sandell** (født 23. september 1987 i Esbo) er en finsk alpinist. Han kjører slalåm, storslalåm og kombinasjon.

Sandell feiret sin foreløpig største triumf i 2007, da han vant sammenlagt i europacupen. Han debuterte i verdenscupen 12. november 2006 i Levi.

Sandell deltok for Finland under Vinter-OL 2010, men fullførte ikke noen av øvelsene han deltok i.

## Referanser


## Eksterne lenker
* 
* Marcus Sandells hjemmeside
Karl Molitor

**Karl «Moli» Molitor** (født 29. juni 1920 i Wengen, død 25. august 2014 i Grindelwald) var en sveitsisk alpinist. Han er tidenes mestvinnende alpinist i Lauberhornrennene (med 11 seire) og dobbelt medaljevinner fra OL 1948 i St. Moritz.

Molitor var gift med alpinisten Antoinette Meyer (1920–2010), og døde den 25. august 2014 i en alder av 94 år.

## Største meritter
### OL-medaljer
* 1948  St. Moritz -  Bronse i alpint, utfor menn  Sveits

### Verdensmesterskap
* Zakopane 1939: Bronse i utfor

### Sveitsiske mesterskap
* 2 x sveitsisk mester i utfor (1939, 1946)
* 3 x sveitsisk mester i slalåm (1942, 1946, 1948)
* 3 x sveitsisk mester i alpin kombinasjon (1945, 1946, 1948)

### Lauberhornrennene
* 6 seire i utfor 1939, 1940, 1943, 1945, 1946, 1947
* 2 seire i slalåm 1940, 1948
* 3 seire i kombinasjonen 1940, 1946, 1948
* 7 andreplasser og 4 tredjeplasser

## Referanser


## Eksterne lenker
* 
* Molitor Sport
Lorraine (navn)

**Lorraine** er et kvinnenavn dannet av navnet på den franske regionen Lorraine, som betyr «Lothars kongedømme».

## Utbredelse
*Lorraine* er kjent brukt som kvinnenavn i engelsktalende land fra slutten av 1800-tallet. Det ble populært etter første verdenskrig, kanskje på grunn hyppig medieomtale av striden om regionen Lorraine.

*Lorraine* var et populært navn i England i 1950- og 1960-årene.
	

|}

## Kjente personer med navnet
Personene i listen er ordnet kronologisk etter fødselsår.
* Lorraine Bracco (f. 1954), amerikansk skuespiller
* Lorraine Hunt Lieberson (1954–2006), amerikansk operasanger
* Lorraine Kelly (f. 1959), skotsk TV-personlighet

## Referanser


## Eksterne lenker
*
Hærverk (andre betydninger)

**Hærverk** kan vise til:

* **[[Hærverk]]** er tilsiktet ødeleggelse av noens eiendeler, utført av en eller flere personer.

* Hærverk (band), en norsk musikkgruppe
* *[[Hærværk]]*, en dansk film fra 1977 
* *Hærverk* (*Hærværk*),  roman av den danske forfatteren Tom Kristensen fra 1930
Franco Cavegn

**Franco Cavegn** (født 6. januar 1971 i Vella) er en tidligere sveitsisk alpinist. Han debuterte i verdenscupen i 1998 in Sestriere. I 1991 tok han sine første verdenscuppoeng da han ble nr. 27 i spesialdisiplinen utfor i Val Gardena. Sesongen 2001/02 ble hans beste sesong, med seks plasseringer blant de 10 beste og en tredjeplass i Kvitfjell Alpinanlegg.

10. desember 2003 pådro han seg en korsbåndskade under Super-G-rennet i Beaver Creek, og etter dette greide ikke Cavegn å nå opp til sitt tidligere nivå. Etter en 58. og 43.-plass sesongen etter valgte han å legge opp i oktober 2005, 34 år gammel.

## Resultater
### OL
* Lillehammer 1994: 23.-plass i utfor
* Nagano 1998: 14.-plass i utfor
* Salt Lake City 2002: 15.-plass i utfor

### VM
* Sestriere 1997: 6.-plass i utfor
* St. Anton am Arlberg 2001: 12.-plass i utfor
* St. Moritz 2003: 25.-plass i utfor

### Verdenscupen
* 1996/97: 8.-plass sammenlagt i utforcupen 
* 2001/02: 4.-plass sammenlagt i utforcupen 
* To tredjeplasser og 35 plasseringer blant de 10 beste (33 i utfor, 2 i super-G)

## Referanser


## Eksterne lenker
* 
* Franco Cavegns hjemmeside
Didier Bouvet

**Didier Bouvet** (født 6. mars 1961 i Abondance) er en tidligere fransk alpinist. I 1980-årene var Bouvet en av de sterkeste slalåmkjørerne på det franske landslaget.

Han plasserte seg blant de ti fremste i et verdenscuprenn for første gang i desember 1980, 19 år gammel. I over to år var dette hans beste plassering. Først i januar 1983, i slalåmrennet i Kranjska Gora, oppnådde han en identisk plassering. I de følgende rennene stabiliserte han prestasjonene sine. 
Under OL 1984 i Sarajevo oppnådde han karrierens høydepunkt. Selv om han inntil da ikke hadde oppnådde noen pallplasseringer i verdenscupen, fikk han trenernes tillit og ble tatt ut til slalåmrennet. I første omgang, der lagkameratene Michel Canac, Yves Tavernier og Michel Vion alle kjørte ut, oppnådde Bouvet femte beste tid. I finaleomgangen kjørte han seg opp to plasser og tok bronsemedaljen etter de amerikanske tvillingbrødrene Phil og Steve Mahre. Dette var den første olympiske alpinmedaljene til en det franske herrelaget på 16 år.

Deretter fulgte en periode med skadeproblemer og middelmådige resultater. To år etter den overraskende OL-medaljen vant han slalåmrennet i sveitsiske Parpan. Dette ble Bouvets eneste verdenscupseier. Denne sesongen kom han på sjuendeplass sammenlagt i slalåmcupen. Han la opp etter sesongen 1989/90.

## Referanser


## Eksterne lenker
*
Asbjørn Solberg

**Asbjørn Solberg** (1893–1977) var en norsk bonde, emissær og KrF-politiker fra Degernes/Rakkestad. Han var stortingsrepresentant for Østfold i fire perioder 1945–1961. Han var oppnevnt ordfører i Degernes fra freden i mai 1945 til det nyvalgte kommunestyret tiltrådte i desember 1945. 

Han tok over svigerfarens gård i Degernes i 1918. I årene 1913–20 hadde han jobbet som avmåler for Saugbrugsforeningen i Halden, herredsblinker i Rakkestad og Degernes, og som den første herredskassereren/ligningssekretæren i Degernes. Han var kretssekretær/emissær For Østre Østfold krets av Indremisjonen 1926-1942.

Han var sambandssjef for hjemmestyrkene i Degernes på slutten av andre verdenskrig. Både før og etter krigen hadde han en rekke verv i kommunen, sparebank, forsiking, menighetslivet og jordbruksorganisasjonene: i Østfold Meieri, Haugetun Folkehøyskole, Rakkestad og Degernes brannkasse, Gjensidige, Hypotekbanken, Indremisjonen og Santalmisjonen. 
## Referanser


## Eksterne lenker
*
Det helsevitenskapelige fakultet ved UiT

**Det helsevitenskapelige fakultet** er et fakultet ved Universitetet i Tromsø som har profesjonsstudium i medisin og psykologi, masterstudium i farmasi, bioteknologi, odontologi, medisinske laboratoriefag, helsefag og folkehelsevitenskap, og bachelor i biologi og master i medisinsk biologi.

Fakultetet er ett av seks fakulteter ved Universitetet i Tromsø og det største ved UiT målt i antall ansatte.

Fakultetet har ca. 800 ansatte, 2&nbsp;500 studenter, 10 institutter, samt en fakultetsadministrasjon med fem seksjoner og en felles stab.

## Institutter
* Institutt for medisinsk biologi (IMB) 
* Institutt for klinisk medisin (IKM)
* Institutt for samfunnsmedisin (ISM) 
* Institutt for farmasi (IFA)
* Institutt for klinisk odontologi (IKO)
* Institutt for psykologi (IPS)
* Institutt for helse- og omsorgsfag (IHO)
* Regionalt kunnskapssenter for barn og unge - Nord (RKBU Nord)
* Idrettshøgskolen
* Institutt for vernepleie

## Forskere tilknyttet fakultetet
* Terje Johansen, professor, IMB
* Eiliv Lund Systems epidemiology, forskningsgruppe
* Inger Njølstad Kroniske sykdommers epidemiologi, forskningsgruppe
* Frode Svartdal Psykologiske basalfag

## Eksterne lenker
* Fakultetets nettsted
* Fakultetets studietilbud
* Forskning ved Det helsevitenskapelige fakultet
Cubus (andre betydninger)

**Cubus** kan vise til:

*Cubus – en klesbutikkjede
*Cubus – det latinske ordet for terning
*Cubus (arkitektfirma) – et norsk arkitektfirma
Drapsalarm

***Drapsalarm*** (orig: *Murder Call*) er en australsk krim- og dramaserie som gikk på Nine Network fra 1997 til 2000. Serien handler om politidetektivene Tessa og Steve som løser mordgåter i storbyen Sydney. Sammen utgjør de drapsavsnittets elitegruppe. Hovedrollene ble spilt av Lucy Bell og Peter Mochrie. Serien ble skapt på bakgrunn av bøkene til Jennifer Rowe.

Serien gikk på NRKs Detektimen fra 1999.

## Handling
26 år gamle Tessa er den yngste og smarteste medarbeideren i drapsavsnittet. Hun er snartenkt, energisk og utålmodig, og hennes arbeidsmetoder er temmelig uortodokse.  Steve er en tålmodig og jordnær type som oppnår resultater ved hjelp av metodisk arbeid og logikk. Han er kontrollert og holder folk på avstand, og i likhet Tessa er han singel og lar alltid jobben komme foran private relasjoner.
I hver sak arbeider de tett sammen med drapsavsnittets rutinerte laboratoriegruppe, som består av patologen dr. Imogen "Tootsie" Soames (Glenda Linscott), fotografen Dee Suzeraine (Jennifer Kent) og laboratoriesjefen Lance Fisk (Geoff Morell). En sentral rolle har også gruppens sjef, den dyktige og ambisiøse Malcolm Thorne (Gary Day).

Hvert avsnitt i serien besto av en avsluttet episode. 

## Om serien
Serien ble i 1998 tildelt en Golden Tripod av Australian Cinematographers Society.

## I rollene
* Lucy Bell ...  Det. Tessa Vance (31 episoder, 1997-2000) 
* Peter Mochrie ...  Det. Steve Hayden (31 episoder, 1997-2000) 
* Geoff Morrell ...  Det. Sen. Serg. Lance Fisk (31 episoder, 1997-2000) 
* Glenda Linscott ...  Dr. Imogene 'Tootsie' Soamses (31 episoder, 1997-2000) 
* Jennifer Kent ...  Const. Dee Suzeraine (31 episoder, 1997-2000) 
* Gary Day ...  Det. Insp. Malcolm Thorne (31 episoder, 1997-2000)

## Referanser


## Eksterne lenker
*
Fitjar Kraftlag

**Fitjar Kraftlag SA** (stiftet 10. april 1935) er en strømleverandør til Fitjar og andre steder kraftlaget har nettverk. I tillegg blir det solgt kraft på det åpne marked og drevet nærliggende næringsvirksomhet. Selskapet er 90&nbsp;% privateid, mens Fitjar kommune eier 10&nbsp;%. Selskapet eier også 3,4&nbsp;% av Sunnhordland Kraftlag. Agnar Aarskog er styreleder og Therese W. Nysæther er daglig leder. Selskapet har 8&nbsp;ansatte. 

Kraftlaget driver to vannkraftverk, den opprinnelige i Årskog og en på Rimbareid som åpnet i 2001. I 2006 produserte kraftlaget 5,1&nbsp;GWh strøm, mens det i 2004 ble produsert totalt 6,9&nbsp;GWh. I forbindelse med kraftstasjonen på Rimbareid, som ligger ved Svartavatnet i fjellet, som også er Fitjars drikkevannskilde, ble det bygget en vei. Veien er ei dag en populær turrute for folket i bygda. 

## Historie
Den første generatoren til kraftlaget ble kjøpt hos AEG Bergen for 14&nbsp;900&nbsp;kr i 1937 og var i drift helt til 1990-årene. Den nye kraftstasjonen ble tatt i bruk for fullt i 1996. 

## Midtfjellet Vindkraft
Fitjar Kraftlag eide sammen med DONG Energy selskapet Midtfjellet Vindkraft, som bygde Midtfjellet vindpark på Fitjar. Trass i store protester fra lokale innbyggere ble reguleringsplanen stadfestet 25. oktober 2007. Parken består av 55 møller etter utbygging i 2013 og 2018. Beregnet årsproduksjon er 434 GWh, som tilsvarar strømforbruket til rundt 22&nbsp;000 mennesker, mer enn på hele øya Stord. Fitjar Kraftlag har en eierandel på 3,3%.

## Bredbånd
Fitjar Kraftlag har også bygd ut bredbånd til hele bygda, som ble den første i landet med full bredbåndsdekning. Selv på Fitjarøyene er det nå dekning med trådløst nettverk. Utbyggingen ble gjort helt uten statsstøtte. 

## Referanser


## Eksterne lenker
* Fitjar Kraftlags nettsted
* Midtfjellet Vindkraft
* Netno.no – Bredbånd hos Fitjar Kraftlag
Harald Solberg

**Harald Solberg** (født 21. juli 1954, død 13. juni 2020) var en norsk keramiker og direktør for Bomuldsfabriken Kunsthall i Arendal fra 1997. I årene 2004–2006 var han ansatt ved Nasjonalmuseet for kunst, arkitektur og design i Oslo som seksjonsleder for design, senere prosjektcontroller, under direktør Sune Nordgren.  

Harald Solberg vokste opp i Målselv i Troms og var utdannet keramikker fra Bergen Kunsthåndverkskole (1976–1980). Han har laget utsmykninger blant annet i Åsegarden leir i Harstad, Sjøvegan videregående skole, Bergen katedralskole, Kristiansand svømmehall, Aust-Agder Sentralsykehus/psykiatrisk avd. i Arendal og Møglestu videregående skole i Lillesand. 

Harald Solberg var bosatt i Lillesand og underviste også ved SHKD Bergen, i Göteborg og i Søgne. Han var i ti år medlem av styret for Utsmykkingsfondet for offentlige bygg og var oppnevnt som varamedlem av Norsk kulturråd.

Han ble tildelt Aust-Agder fylkes kulturpris for 2008. I begrunnelsen ble det lagt vekt på at han gjennom sin innsikt og innsats hadde bidratt til at landsdelen fikk del i betydelige kunstutstillinger og gjorde Bomuldsfabriken Kunsthall i Arendal til et av landets sentrale visningssteder for samtidskunst i tillegg til sitt virke som kunstner og kunstnerisk rådgiver.

## Referanser


## Eksterne lenker
* Harald Solberg hos Kulturnett Norge, Kunstnerregisteret
* NRK Sørlandet: Fekk fylkeskulturprisen

## Kilder
* Svein Harald Moe: *Kulturpris til Harald Solberg*, Fædrelandsvennen Kultur 11. desember 2008 side 9.
Det europeiske forsvarsbyrået

**Det europeiske forsvarsbyrået** (EDA, fra engelsk *European Defence Agency*) er Den europeiske unions (EU) byrå for forsvars- og rustningssamarbeid mellom medlemsstatene. Byrået ledes av Unionens høye representant for utenriks- og sikkerhetspolitikk.

Det europeiske forsvarsbyrået ble etablert i 2004, som et instrument i EUs felles sikkerhets- og forsvarspolitikk. Det har som formål å harmonisere forsvars- og rustningspolitikken i EUs medlemsstater. Hensikten er videre å oppnå en forbedring av den militære kapasitet i EU og å effektivisere evnen innenfor byrået til å behandle kriser. Formålet er dessuten å effektivisere europeisk rustningsindustri. 

EDA hadde per 2018 ca. 140 ansatte, og hovedkontor i Brussel. 

## Medlemsland og samarbeidsland
Alle EU-medlemsland, med unntak av Danmark, deltar i byrået. Danmark inngikk etter det danske nei til Maastricht-avtalen i 1992, et nasjonalt kompromiss, der landet tok forbehold overfor EU på fire områder, herunder forsvar. EU godtok dette forbeholdet. 

Byrået har samarbeidsavtaler med Norge (2006), Sveits (2012), Serbia (2013) og Ukraina (2015). 

## Se også
* Den vesteuropeiske union
* OCCAR

## Referanser


## Eksterne lenker
*
South African Communist Party

**South African Communist Party (SACP)** er et sørafrikansk kommunistisk parti som ble grunnlagt i 1921 under navnet *Communist Party of South Africa*. SACP er en partner i trepartialliansen som ellers består av ANC og fagforeningsbevegelsen COSATU.

I begynnelsen av partiets historie bestod hele medlemsmassen av en hvit befolkning, men fra 1924 begynte partiet også å organisere svarte arbeidere som sammen tok opp kampen mot arbeidsgivere.
Strategien til partiet ble formulert slik: «Den mest direkte linjen for å nå fram til sosialismen går gjennom massekamp for flertalsstyre.» I 1950 erklærte apartheidregimet CPSA ulovlig etter Suppression of Communism Act nr. 44,
noe som førte til at det ble oppløst og gikk over til å arbeide illegalt. I 1953 relanserte de seg selv med sitt nåværende navn *South African Communist Party* og forkortelsen *SACP*. Partiet ble for øvrig ikke lovlig igjen før i 1990.

Joe Slovo, Chris Hani og Braam Fischer var blant flere prominente ledere i SACP.

## Referanser


## Litteratur
*
*

## Eksterne lenker
*
Dalziel og Pascoe

***Dalziel og Pascoe*** (orig: *Dalziel and Pascoe*) er en britisk kriminalserie som gikk på BBC One fra 1996 til 2007. Serien handlet om sjefsetterforsker Andrew Dalziel og førstebetjent Peter Pascoe arbeidet ved en politistasjon i Yorkshire. Rollene som Andrew Dalziel og Peter Pascoe ble spilt av Warren Clarke og Colin Buchanan. Serien var basert på bøkene til Reginald Hill.

Serien gikk på NRKs Detektimen fra 2005.

## Handling
Sjefsetterforsker Andrew Dalziel og førstebetjent Peter Pascoe jobber på en politistasjon i Yorkshire. De to politimennene er svært forskjellige, og mange oppfatter dem som et pussig par. Men forbrytere har grunn til å være engstelig hvis de to blir satt på saken. 

Dalziel har årelang erfaring, er direkte og likefram og kjenner alle mulige snarveier og triks som kan lette etterforskningen. Han lever usunt og har et spesielt nært forhold til alkohol. Pascoe er universitetsutdannet, liker å gjøre ting etter boka og har store ambisjoner.

## I rollene
*Warren Clarke som «Dalziel»
*Colin Buchanan som «Pascoe»
*Susannah Corbett som «Ellie Pascoe»
*David Royle som «Det. Sgt. Wield»
*Naomi Bentley som «WPC Maria 'Janet' Jackson»
*Wayne Perrey ... «DC Parvez Lateef»
*Jennifer James som «WPD Kim 'Posh' Spicer»
*Joe Savino som «Dr. Frank Mason» 
*Jo-Anne Stockham som «Det. Const. Shirley 'Ivor' Novello» 
*James Puddephatt som «Dr. James Ashurst» 
*Jemma Hines som «WPC Baines»

## Referanser


## Eksterne lenker
*
Kaudervelsk

**Kaudervelsk** (også kalt **labbelensk**) er snakk som høres ut som tale, men som ikke har noen mening for tilhøreren. Kaudervelsk kan også bety meningsløs tekst. Velsk (tysk: *Welsch*) er betegnelse på en historisk språkgruppe og brukt på tysk om de romanske språkene (Italia, Spania og Frankrike ble kalt *Welschland*). Kaudervelsk kommer av tysk *Kauderwelsch* som ble brukt om retoromansk språk. Byen Chur ble kalt Kauer eller Kawer av tirolere. Dialektordet *kaudern* (prate eller drive handel) eller *Kauderer* (kremmer) kan ha medvirket til uttrykket. Uttrykket kaudervelsk ble først brukt sør i det tyskspråklige området trolig om retoromanernes eller nord-italienernes språk. Uttrykket labbelensk kan komme av svensk *lappländsk* (det vil si samisk).

En type språkspill omhandler bruk av kaudervelsk snakk.

## Se også
* Skjulespråk
* Ordsalat

## Referanser


## Eksterne lenker
* A statistical gibberish generator based on Markov chains
* Translate gibberish into Hebrew 
* The Online Dictionary of Language Terminology
Lisbet Bryske

**Lisbet (Elisabet) Eilersdatter Bryske** (1585–1674) er kjent som forfatter av håndskrevne bøker om middelalderens våpenskjold fra Norge og Danmark, særlig slektsvåpen. Hun ble født og døde i Danmark.

Lisbet Bryske var datter av Eiler Bryske og Gertrud Iversdatter Lunge (den sjællandske uradelsslekten Lunge. Etter foreldrene sine arvet hun herregården Tirsbæk og opprettet selv en mindre gård, Bryskesborg; omdøpt til Williamsborg i 1775.

I 1625 skrev hun en «våpenrulle» (bok om våpenskjold) mens hun bodde på Kongsgård i Stavanger. Den er nå i Det Kongelige Bibliotek i København. Hun skrev senere flere slekts- og våpenbøker. Håndskriftene er i dag i hovedsak i Karen Brahes bibliotek under Landsarkivet for Fyn og i Landsarkivet i Lund. De er viktige kilder til vår kunnskap om middelalderens våpenmerker fra Norge.

Lisbet Bryske samlet også norske bøker, og vi vet at hun hadde *Den norske so*''Den norske so; lenvik-museum.no («Den norske suggen»), et skrift fra 1584 som gir en lite smigrende skildring av livet i datidens Bergen.''Den norske so; bergenbyarkiv.no Skriftet fikk hun i 1622 i gave av Hans Glad, lagmann i Bergen, og på en seddel som er klistret inn, står det: «*Dene bog hör mig lisbett bryſke thill med rette og bleff mig giuen aff hans glad laumand ij bergen 1622. Lisbett bryſke egenn hand.*»

Bryske må ha reist rundt i Stavanger len, kanskje på oppdagerferd, og vi vet at hun var i Røldal i 1625. Hun opprettet også et legat for Røldal kirke.

Hun oversatte tysk religiøs litteratur, en postill og *Det gylne Klenodie*, men ingen av oversettelsene er bevart. Derimot er hennes notat om sitt eget liv bevart, der hun nevner sin sorg over å ha overlevd de fleste av de 13 barna hun fikk i sine to ekteskap - men at hun også som i 80-årsalderen kunne lese uten *glarøjne* (dvs. uten briller).

Hun var første gang gift med Mogens Tygeson Krabbe fra Skåne; i dag huskes han best fordi han grunnla herresetet Össjö. Som enke giftet hun seg i 1616 med Henrik Bille, lensherre i Stavanger len i perioden 1621-1634; likevel finnes det flere kilder til hans kones liv enn til hans. Sammen fikk de bygd et fattighospital (i Engum ved Vejle) med fire sengeplasser. Etter at svenskene hadde brent det ned i 1657, fikk hun bygd det opp igjen.

## Referanser


## Kilder
* Bryske, Lisbet: *Danske Slægte Book*, Kongelig Bibliotek, København, fol. 1085, fra 1625.
* Christensen, William: «Lisbet-Bryske-Tekster». *Personalhistorisk Tidsskrift* 9.r.IV, 1931.
* Erichsen, Andreas Emil: Privatarkiv 110, Stavanger byarkiv.
* Nicolaysen, N.: *Norske Magasin, skrifter og optegnelser angaaende Norge og forfattede efter reformationen*, annet bind, Christiania, 1868. Se forordet om *Den norske So.
* *Norske Stiftelser'', bind III, side 564.
Venta

**Venta ** (tysk *Windau*, polsk *Windawa*) er ei elv nordvest i Litauen og vest i Latvia. Den har kilda si nær Kuršėnai i Šiauliai fylke i Litauen og renner ut i Østersjøen ved Ventspils i Latvia. 

Av byer langs Venta finner man Mažeikiai (Litauen), Kuldīga og Ventspils (Latvia). Av sideelver finner man Abava og Virvyčia. Ei annen sideelv er Varduva som er 96 kilometer lang og munner ut i Venta ved grensa mellom de to landa. 

Langs Venta ligger Venta-fossen, som blir regnet som Europas bredeste foss.

## Eksterne lenker
*
Varden ungdomsskole

**Varden ungdomsskole** er en ungdomsskole i Sandefjord kommune i Vestfold. Foruten 15 ordinære klasser har skolen et lille-skole tilbud på Framnes.

## Eksterne lenker
* Skolens hjemmeside
Bugården ungdomsskole

**Bugården ungdomsskole** er en ungdomsskole i Sandefjord kommune i Vestfold.

## Eksterne lenker
* Skolens hjemmeside
Breidablikk ungdomsskole

**Breidablikk ungdomsskole** er en ungdomsskole i Sandefjord kommune i Vestfold. Den er kommunens største grunnskole med 490 elever på 19 klasser. Skolen har omtrent 80 ansatte. Rektor: Trygve Norskog (2019).

## Tidligere rektorer
* Grethe Kahrs Andersen (2010–?)
* Arne W. Gregersen (?–2010)

## Kjente elever
* Eli Skogstrand, norsk håndballspiller

## Referanser


## Eksterne lenker
*
Justin Fashanu

**Justinus Soni «Justin» Fashanu** (født 19. februar 1961, død 2. mai 1998) var en engelsk fotballspiller som hadde en karriere som aktiv fra 1978 til 1997. Han var den første, prominente fotballspiller som sto frem som homofil. Da han i 1981 ble kjøpt av Nottingham Forest FC, ble han den første svarte fotballspiller kjøpt for over en million pund. Fashanu tok livet sitt i 1998. 

Justin Fashanu ble omtalt som en av fotball-Englands største talenter da han ble kjøpt at Nottingham Forest FC i 1981. Etter at det ble kjent at han var homofil kom han imidlertid på kant med manager Brian Clough. Tiden hans i klubben ble svært vanskelig og han ble etterhvert solgt billig til Notts County FC. Karrieren hans gikk videre nedover derfra og han mottok svært mye hets fra motstandernes fans for sin seksuelle legning. 

Etterhvert flyttet han til USA der han ble spillende trener for Miramar Rangers. I mars 1998 ble han anklaget for voldtekt av en 17 år gammel gutt på fotballaget, etter at de hadde hatt sex på en fest. Før saken kom i retten begikk Fashanu selvmord. I selvmordsbrevet hevdet han at omgangen mellom de to hadde skjedd helt frivillig og skrev at han hadde allerede blitt dømt skyldig i media.

## Referanser


## Eksterne lenker
*
Fylkesvei 1850

**Fylkesvei 1850** går mellom Lille Benningstad i Løten og Sæter i Stange.

Frem til 2019 hadde veien betegnelsen fylkesvei 170 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Byskolen

**Byskolen** er en barneskole i Sandefjord kommune i Vestfold. Skolen består av 1-7 trinn. Skolen har også forsterket trinn og velkomstklasser for barn som kommer til Norge med andre nasjonaliteter.

## Skolegård

Byskolen har en liten skolegård fordi den ligger midt i hjertet av Sandefjord. Før hadde skolen et skur (som nå er pusset opp) med en liten sklie, som brant ned i 2014. I tillegg har skolen tre små lekehus.
Den hadde også én basketballbane, én dødballbane og én kanonballbane, men ikke nå lenger. Skolen fikk en sjekk fra DNB, som også er nabohuset til skolen, for å oppgradere skolegården.
Til skolestart 2012 fikk skolen et helt nytt stort klatrestativ for både store og små. Skolen har også fått en slags tre-i-ett-bane for fotball, håndball og basketball.

## Historie

Før Annen verdenskrig hadde skolen tre etasjer, i tredje etasje lå et av Norges eneste skolekjøkken.
Under krigen ble skolen tatt over av tyskerne. De brukte skolekjøkkenet til å eksperimentere, men en dag gikk det brått slutt. Det utbrøt en brann på skolen. Den startet fra skolekjøkkenet. Etter krigen ble det bygget på en ny etasje, slik at  skolen nå har fire etasjer.
Som vist i infoboksen, er det i dag 309 elever på skolen. I 1987 var det kun 165 elever på skolen, som er det laveste gjennom 125 år.  I 1930 var det 832 elever på skolen.
### Oversikt over elever og år

## Referanser


## Eksterne lenker
* Byskolen på Sandefjord kommunes nettsider.
Inspektør Lynley

***Inspektør Lynley*** (orig: *The Inspector Lynley Mysteries*) er en britisk krimserie som gikk på BBC fra 2001 til 2008. Rollen som politietterforsker Thomas «Tommy» Lynley ble spilt av Nathaniel Parker. Hans kvinnelige kollega, Barbara Havers, ble spilt av Sharon Small.

Serien gikk på NRKs Detektimen fra 2007.

## Handling
Inspektør Lynley (Nathaniel Parker), den 8. jarlen av Asherton, er aristokrat, Oxford-utdannet og overinspektør i London-politiet. Hans partner er den nokså shabby etterforskeren Barbara Havers (Sharon Small), en kvinne av folket.

Lynley og Havers har forskjellige meninger, høyst ulike privatliv og sosiale omgivelser. Men med en gjensidig respekt for hverandres kvaliteter åpner de seg for hverandre og et nært vennskap vokser frem.

## I rollene
* Nathaniel Parker ...  Detective Inspector Thomas Lynley ... (23 episoder, 2001-2007)
* Sharon Small ...  Detective Sergeant Barbara Havers ... (23 episoder, 2001-2007) 
* Lesley Vickerage ...  Helen Clyde ... (10 episoder, 2002-2004) 
* Paul Hickey ...  Lafferty ... (8 episoder, 2005-2007) 
* Shaun Parkes ...  DC Winston Nkata ... (5 episoder, 2006-2007)

## Referanser


## Eksterne lenker
* 
* ''The Inspector Lynley Mysteries'' på BBC Online
Sigurd Sigurdsson Markusfostre

**Sigurd Sigurdsson Markusfostre** (henrettet 29. september 1163 i Gravdal i Bergen) var en tronkrever i borgerkrigstidens Norge. Han var en utenomekteskapelig sønn av kong Sigurd Munn og en ukjent kvinne. Hans liv skildres - noe ulikt - i *[[Heimskringla]]* og *[[Fagrskinna]]*.

## Liv og virke
### Bakgrunn
Sigurd Markusfostre vokste opp hos en frende av Sigurd jarl, høvdingen Markus på Skog (Brøttum i Ringsaker), derav tilnavnet Markusfostre. Sigurds halvbror, Håkon Herdebrei, var norsk konge fra 1159-62. 

### Tronkrever
Håkon falt i slaget ved Sekken i 1162, og mennene hans trengte et nytt kongsemne. Valget falt på Sigurd Markusfostre, etter råd fra en av flokkens ledere, Sigurd Hallvardsson, som også var en slektning av Markus.

Det første slaget på Re (1163) stod mellom Sigurd Markusfostres menn og lendmannspartiet til Erling Skakke. Det endte med seier til Erling Skakke, og Sigurd Hallvardsson og 40 eller 60 mann ble drept. 

I slaget falt Sigurd jarl, og resten av mennene flyktet til skogs. Markus og kong Sigurd hadde fått noen skip i Vik, og dro østover til Konghelle. Dit fór også  Erling Skakke. Kong Sigurd og hans menn trakk sørover og søkte tilflukt på Hisingen. Der hadde de folkets støtte, og Erling nøyde seg med å berøve dem skipene. Uten skip bestemte de seg for å dra over land til Nidaros. Der ble de også tatt vel imot, og Sigurd ble utropt til konge på Øyrating. Sommeren 1163 seilte de sørover, innkrevde alle kongelige inntekter underveis, men seilte utaskjærs forbi Bergen, der Erling holdt en styrke. Folk sa at «*den sommeren fikk Markus-mennene bør, hvor de så ville fare*». 

Den 29. september ble de overrasket av en del av Erling Skakkes hær utenfor Bergen, og Sigurd og fosterfaren hans tatt til fange. Sigurd ble ført til Gravdal og henrettet ved halshugning. Hans fosterfar Markus og en av hans menn ble hengt på Kvarven, i innseilingen til Bergen sørfra.

Motivet for drapet var først og fremst politisk. Sigurds krav på tronen sto langt sterkere enn det gjorde for Erlings sønn Magnus Erlingsson, i og med at Sigurd var kongesønn, noe Magnus ikke var.

## Referanser


## Litteratur
**Fagerskinna*, oversatt av Edvard Eikill. Saga Bok, Stavanger 2008
*Snorre Sturlasson: *Norges Kongesagaer*, oversatt av Anne Holtsmark og Didrik Arup Seip, Gyldendal norsk forlag, Oslo 1979
Fevang skole

**Fevang skole** er en barneskole i Sandefjord kommune i Vestfold.

Skolekretsen ble opprettet i 1862, men den første skolebygningen ble leid fra 1866, og skolen hadde eget bygg fra 1875. Dette bygget ble utvidet i 1895. I 1958 ble den nåværende skolen bygget. Den fikk gymsal i 1965.

## Referanser


## Eksterne lenker
* Skolens hjemmeside
Framnes skole

**Framnes skole** er en barneskole i Sandefjord kommune i Vestfold. Den ble bygget i 1914 og utvidet med håndverksbygg i 1955. I 1964 fikk den et nytt bygg med klasserom, kontorer og gymsal.

I den østlige skråningen ned mot skoleplassen ligger et skålgropfelt, en type bergkunst fra bronsealderen. Disse skålgropene har status som kulturminne.

## Referanser


## Eksterne lenker
* Skolens hjemmeside
* .
Itum

**Itum** var et norsk IT-selskap og totalleverandør av konsulenttjenester, maskinvare, programvare, driftstjenester, internettløsninger og kurs til private og offentlige aktører. 1. mars ble ITUM AS kjøpt opp av Braathe Gruppen AS. Etter oppkjøpet vil Braathe Gruppen ha over 100 ansatte, omsette for ca. 250 millioner og være lokalisert i Rygge, Oslo, Tromsø, Skien og Kongsberg. 

Les mer om oppkjøpet her. 

## Leveranser og tjenester

Itum tilbydde tjenester og produkter innenfor flere områder innen IT som systemintegrasjon, nettverk, konsulentbistand, drift, internett, kurs, WebTV og sikkerhet. 

## Historikk

Itum AS ble startet i 2000 som en leverandør av internettløsninger. Ganske raskt kom flere selskaper med fokus på infrastruktur og konsulenttjenester innunder "Itumparaplyen". Det ble etablert et eget selskap med fokus på driftstjenester på Kongsberg. I 2007 ble Itum Norge etablert som en del av overgang til franchisemodellen. Itum og IT Partner etablerte våren 2012 Itum IT Partner-kjeden - Norges største kjedeselskap av lokale IT-forhandlere. Høsten 2012 ble også Østereng IT og Fjordane IT med i kjeden og i begynnelsen av januar 2013 ble DTN.no med. Kjeden skiftet navn i januar 2013 til Serit. 



## Eksterne lenker

*
Gokstad skole

**Gokstad skole** er en barneskole i Sandefjord kommune i Vestfold. Skolen ble bygd i 1965, og erstattet da Breili skole.

## Referanser


## Eksterne lenker
* Skolens hjemmeside
Melrose Place

***Melrose Place*** er en amerikansk såpeopera og ungdomsserie som gikk på Fox fra 1992 til 1999. Serien handler om en gjeng unge voksne i Los Angeles. Serien henvendte seg til ungdom mellom 18 og 30 år.

Serien var en spin-off av *[[Beverly Hills 90210]]*. *Melrose Place* fikk også en spin-off-serie, kalt *[[Models, Inc.|Models, Inc]].* I 2009 gjenoppstod en fornyet versjon av serien. Denne ble imidlertid ingen suksess og ble nedlagt året etter.

I Norge gikk serien på TV3 fra 1992.

## Roller
Thomas Calabro var den eneste originale rolleinnehaveren som forble i serien gjennom hele løpet.

### Hovedroller
* Linden Ashby som Brett "Coop" Cooper (1997–1998)
* Josie Bissett som Jane Mancini (1992–1997 og 1998–1999)
* Thomas Calabro som Michael Mancini (1992–1999)
* David Charvet som Craig Field (1996–1998)
* Marcia Cross som Kimberly Shaw (1992–1993 og 1994–1997)
* Kristin Davis som Brooke Armstrong (1995–1996)
* Rob Estes som Kyle McBride (1996–1999)
* Brooke Langton som Samantha Reilly (1996–1998)
* Laura Leighton som Sydney Andrews (1993–1997)
* Amy Locane som Sandy Harling (1992) (13 episoder i sesong 1)
* Heather Locklear som Amanda Woodward (1993–1999)
* Jamie Luner som Lexi Sterling (1997–1999)
* Alyssa Milano som Jennifer Mancini (1997–1998)
* John Haymes Newton som Ryan McBride (1998–1999)
* Lisa Rinna som Taylor McBride (1996–1998)
* Kelly Rutherford som Megan Lewis (1996–1999)
* Doug Savant som Matt Fielding (1992–1997)
* Grant Show som Jake Hanson (1992–1997)
* Andrew Shue som Billy Campbell (1992–1998)
* Courtney Thorne-Smith som Allison Parker (1992–1997)
* Jack Wagner som Peter Burns (1994–1999)
* Vanessa Williams som Rhonda Blair (1992–1993)
* Daphne Zuniga som Jo Reynolds (1992–1996)

### Gjesteroller
* Linda Gray som Hillary Michaels (1994) (4 episoder i sesong 2)
* Zitto Kazann som Henry (1995) (3 episoder i sesong 3; 3 episoder i sesong 4)
* Traci Lords som Rikki Abbott (1995) (4 episoder i sesong 3)
* Priscilla Presley som nurse Benson (1996) (3 episoder)
* Cassidy Rae som Sarah Owens (1994) (4 episoder i sesong 2)
* Ian Ziering som Steve Sanders (1992) (2 episoder i sesong 1)

## Referanser


## Eksterne lenker
*
Det medisinske fakultet

**Det medisinske fakultet** kan vise til:

*Det medisinske fakultet ved Universitetet i Oslo
*Det medisinske fakultet ved Norges teknisk-naturvitenskapelige universitet
*Det medisinske fakultet ved Universitetet i Bergen
*Det helsevitenskapelige fakultet  ved Universitetet i Tromsø (tidligere kalt det medisinske fakultet)
The Soul of Ike & Tina Turner

***The Soul of Ike & Tina Turner*** er det første studioalbumet til Ike & Tina Turner som ble gitt ut i 1960. Albumet er kjent for deres første single-hit *[[A Fool in Love]]*, som nådde en andreplass på R&B-listene, deretter kom singlene *[[You're My Baby]]* og *[[I'm Jealous]]* som ikke ble noen suksess, noen av de, mens «I Idolize You» var en topp-fem R&B-hit.

## Sporliste
**Side 1:**
# «I'm Jealous» (Jane Bossung og Ike Turner) - 2.13
# «I Idolize You» (Ike Turner) - 2.53
# «If» (Ike Turner) - 2.10
# «Letter from Tina» (Ike Turner) - 2.38
# «You Can't Love Two» (Ike Turner) - 2.56
# «I Had a Notion» (Joe Morris) – 2.58

**Side 2:**
# «A Fool in Love» (Ike Turner) – 2.53
# «Sleepless» (Ike Turner) – 2.51
# «Chances Are» (Ike Turner) – 3.42
# «You Can't Blame Me» (Ike Turner) – 2.14
# «You're My Baby» (Ike Turner) – 2.22
# «The Way You Love Me» (Ike Turner) – 1.50

## Medvirkende
* Hovedvokalist er Tina Turner unntatt på «You Can't Blame Me» og «You're My Baby» med hovedvokal av Ike and Tina Turner
* Koring av The Artettes (The Ikettes)
* Alle instrumenter spilles av Ike Turner og The Kings of Rhythm

## Referanser


## Eksterne lenker
*
Torre Insignia

**Torre Insignia**, også kjent som **Torre Banobras**, er en bygning i området Tlatelolco i Mexico by. Den er tegna av arkitekten Mario Pani Darqui, og er med sin karakteristiske pyramideform et kjent landemerke. Da den sto ferdig i 1962, var den med sine 127 meter byens nest høyeste bygning etter Torre Latinoamericana. Torre Insignia har Amerikas største klokkespill, med 47 store bjeller. Bygninga har overlevd fire store jordskjelv uten at fasaden har blitt skada.

## Eksterne lenker
* Skyscraperpage – Torre Insignia
* Skyscrapercity – Torre Insignia
Helene Madison

**Helene Emma Madison** (1913–1970) var en amerikansk svømmer som deltok i de olympiske leker 1932 i Los Angeles.

Madison ble olympisk mester i svømming tre ganger under OL 1932 i Los Angeles. Hun vant både 100- og 400 meter fri for kvinner. På 100 meter fri fikk hun tiden 1.06,8 som var ny olympisk rekord og et sekund raskere enn nederlandske Willy den Ouden som kom på andreplass. På 400 meter fri satte hun ny verdensrekord 5.28,5. Madison var også med på det amerikanske stafett-laget som vant 4 x 100 meter fri foran Nederland. De andre på laget var Helen Johns, Josephine McKim og Eleanor Saville.

I en periode på seksten måneder i 1930&ndash;31 satte Madison seksten verdensrekorder i svømming på ulike distanser.
  
## OL-medaljer
*  1932  Los Angeles -  **Gull** i svømming, 100 meter fri kvinner  USA
*  1932  Los Angeles - **Gull** i svømming, 400 meter fri kvinner  USA
*  1932  Los Angeles - **Gull** i svømming, 4 x 100 meter fri kvinner  USA

## Referanser


## Eksterne lenker
* 
* 
* 
*
Fylkesvei 321 (Hedmark)

**Fylkesvei 321 (Fv321) i [[Hedmark]]** gikk mellom Bergsengstua og fylkesgrensen ved Skog i Ringsaker kommune. Veien var 3,2&nbsp;km lang.

2019 ble veien del av fylkesvei 2534.

## Kommuner og knutepunkter

* Endepunkt fylkesgrensen ved Skog →  (Oppland) Kongsvegen til  Hinnkleiv i Lillehammer
*  Bergsengvegen fra Bergsengstua til   Bergseng, Nordre Kongsveg til  Freng

## Referanser


## Eksterne lenker
* Vegvesenets vegkart
Lauga

**Lauga** (også skrevet *Lauja* og *Laugen*) er en næringsrik innsjø som ligger i Stadsbygd i Indre Fosen kommune i Trøndelag.

Den ligger midt i grenda Markabygda, med moreneryggene Hermstad på nordsiden og Langmo på sørsiden. Lauga har en fin stamme med ørret. Det fanges ofte fisk på opp til 500&nbsp;g. På grunn av den kraftige veksten av takrør rundt hele vatnet, er det begrenset med fiskeplasser. Best er det å fiske fra flytebrygga ved nordenden og på Langnesset ved utløpet av Hammerelva.

## Referanser
Det store norske spillet

**Det store norske spillet** er et spørrespill eller kunnskapsspill utgitt av Kunnskapsforlaget (2005).

Spillet har 8000 spørsmål og svar, og spillet er beregnet på personer fra 14 år og oppover. Spørsmålene er hentet fra Store norske leksikon og dekker områder som underholdning, geografi, sport, film, musikk, samfunn, historie, bøker, vitenskap og teknikk. Det kan spilles av mellom to og seks spillere.

## Referanser



## Eksterne lenker
* Anmeldelse på brettspillguiden.no
Haukerød skole

**Haukerød skole** er en barneskole i Sandefjord kommune i Vestfold. Den nåværende skolen åpnet i 2013.

Den opprinnelige skolen ble bygget i 1918 og overtok etter Bø og Lundeby skoler som da ble nedlagt. I 1953 ble skolen utvidet med et ekstra bygg, og den fikk gymsal i 1969. Gymsalen og det eldste bygget ble revet i 2012, da byggingen av den nye skolen begynte. Murbygget fra 1953 ble revet sommeren 2013, og den nye skolen åpnet til skolestart samme år.

## Referanser


## Eksterne lenker
* Skolens hjemmeside
Fylkesvei 1662

**Fylkesvei 1662** går mellom Holte og Solbergsenga i Ringsaker kommune.

Frem til 2019 hadde veien betegnelsen fylkesvei 5 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 

*